- Indisk selskap vurderer å kjøpe Telenors India-virksomhet - E24 Aksjelive
- Indisk selskap vurderer å kjøpe Telenors India-virksomhet
Indiske Bharti Airtel vurderer å kjøpe Telenors India-virksomhet for 350 millioner dollar, oppgir avisen Economic Times, ifølge Bloomberg.
Bharti Airtel er den største mobiloperatøren i India og topp tre i verden med rundt 363 millioner abonnenter.
Telenors konsernsjef Sigve Brekke har tidligere bekreftet at selskapets frekvenssituasjon i landet ikke er bærekraftig.
Telenor har også bekreftet at de har investert rundt 26 milliarder kroner i landet.
Det er ikke første gangen det har dukket opp spekulasjoner om India-exit for Telenor. Senest i midten av desember skrev avisene The Times of India og Economic Times om forhandlinger mellom Telenor og konkurrenten Idea Cellular.